wickkiey/tamil-wikipedia-chunked huggingface dataset:
# ராம்பூர்வா போதிகைகள்

## ராம்பூர்வாவின் காளை போதிகை

அசோகரின் தூண்களில் காணப்பாடும் ஏழு விலங்குகளின் தூண்களில், ராம்பூர்வாவில் மட்டும் காளையின் போதிகை சிற்பம் கண்டெடுக்கப்பட்டுள்ளது.  
இத்தூணின் மேல் காளையின் சிற்பமும், அதனடியில் விசிறி போன்று சுழலும் சுடரொளிகளின் நடுவில் தாமரைப் பூ சிற்பத்தால் அலங்கரிக்கப்பட்டுள்ளது.  
ப் போதிகையின் கீழ் தாமரைப் பூவைச் சுற்றிலும் பனை விசிறி போன்று சுழலும் ஒளிச் சுடர்களின் சிற்பம்]]  
ராம்பூர்வாவில் காணப்படும் அபாகஸ் சிற்பக்கலை, பண்டைக் கிரேக்கக் கட்டிடக்கலையில் வடிக்கப்பட்டுள்ளது. சங்காசியாவில் காணப்படும் அசோகரின் யானைப் போதிகைத் தூண் இதே போன்ற கட்டிடக் கலை வடிவில் கட்டப்பட்டுள்ளது.
இக்கட்டிடக் கலை அமைப்பு பண்டைக் கிரேக்கக் கட்டிடக்கலை மற்றும் பாரசீகக் கட்டிடக் கலையிலிருந்து தோன்றியதாகும்.
# ராம்பூர்வா போதிகைகள்

## ராம்பூர்வா சிங்கப் போதிகை

ராம்பூர்வா சிங்கத் தூணில் அசோகரின் கல்வெட்டுகள் உள்ளது.
# ராம்பூர்வா போதிகைகள்

## மரபுரிமை பேறுகள்

இந்தியக் குடியரசுத் தலைவரின் மாளிகையில் ராம்பூர்வா காளையின் சிற்பம் காட்சிக்கு வைக்கப்பட்டுள்ளது.
# ராம்பூர்வா போதிகைகள்

## படக்காட்சிகள்

**ராம்பூர்வா சிங்கப் போதிகை**  
| ராம்பூர்வ எருது போதிகை | } |
| --- | --- |
# ராம்பூர்வா போதிகைகள்

## இதனையும் காண்க

- போதிகை
- லௌரியா நந்தன்காட்
- லௌரியா-ஆராராஜ்
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# தில்லை காளி கோயில்

**தில்லை காளி கோயில்** (*Thillai Kali Temple*) இந்தியாவின் தமிழ்நாடு மாநிலத்திலுள்ள கடலூர் மாவட்டம், சிதம்பரம் நகரின் புறநகரில் அமைந்துள்ள ஒரு இந்துக் கோயிலாகும். 1229 முதல் 1278 வரை கடலூரை ஆண்ட பல்லவ மன்னன் கோப்பெருஞ்சிங்கனால் கட்டப்பட்டது. சடாவர்மன் சுந்தர பாண்டிய மன்னரால் திருப்பணி செய்யப்பட்டுள்ளது.
# தில்லை காளி கோயில்

## கோயில்

சிதம்பரம் நகரின் புறநகர்ப்பகுதியில் இந்த கோயில் அமைந்துள்ளது. காளி தேவி, சிவனுடனான நடனப் போட்டியில் தோற்ற பிறகு, இங்கு சென்றார் என்று புராணக்கதை கூறுகிறது.  
சிவம் (சிவபெருமான்), சக்தி (பார்வதி) இவர்களில் மேலானவர் யார் என்று ஒரு வாதம் வந்தது. இந்தப் பிரச்சினைக்கு தீர்வு காண விஷ்ணு, பிரம்மா மற்றும் பிற தெய்வங்களின் முன் சிதம்பரத்தில் ஒரு நடன நிகழ்ச்சி நடத்திப்பட்டது. அவர்கள் நடனம் ஆடுகையில், சிவன் தோற்கடிக்கப்படவிருந்தார்.  
ஆனால் சிவன் உருத்ர தாண்டம் என்ற நடனத்தை முழுமையாக அறிந்திருந்ததால், தலையின் மேலே காலை தூக்கி வைத்து நடனம் ஆடினார். பார்வதியால் இந்த தோரணையில் சமமாக நன்றாக நடனம் ஆட முடியவில்லை. எனவே தோல்வியை ஒப்புக்கொண்டார்.  
கோபத்தில் பார்வதி தனது உக்கிரமான காளி வடிவத்தை எடுத்து சிதம்பரத்தை (தில்லை) விட்டு நகர எல்லைக்கு வெளியே குடியேறினார். இதனால், இங்கே தில்லை காளி என்று வணங்கப்படுகிறாள். வேதம் ஓதியும் காளியைப் புகழ்ந்தும் அவளுடைய கோபத்தை பிரம்மா தணித்தார்.  
காளி மகிழ்ந்து, பிரம்மாவைப் போன்ற நான்கு தலைகளுடன் ஒரு மென்மையான வடிவத்தை எடுத்து, தில்லை அம்மன் (தில்லையின் தாய்) அல்லது பிரம்மா சாமுண்டீசுவரி என்று அழைக்கப்பட்டார்.  
கோயிலில் இரண்டு முக்கிய சன்னதிகள் உள்ளன. மேற்கு நோக்கிய சன்னதியில் தெய்வம் நான்கு முகங்களைக் கொண்ட பிரம்மா சாமுண்டீசுவரியாகக் காட்சியளிக்கிறார்.  
கிழக்கு நோக்கிய சன்னதியில், தேவி தில்லை காளி என்றழைக்கப்படும் தனது மூர்க்கமான வடிவத்தில் தோன்றுகிறாள்.  
சரசுவதி தேவி வீணா வித்யாம்பிகையாகவும், கடம்பவன தட்சிணா ரூபிணி என்ற பெண் வடிவத்தைக் கொண்ட தட்சிணாமூர்த்திக்காகவும் (சிவனின் ஒரு வடிவம்) வீற்றிருக்கும் மற்ற முக்கியமான சன்னதிகள் உள்ளன.
# அந்திமந்தாரை

**அந்திமந்தாரை** (*Mirabilis Jalapa*) அந்தியில் மலர்வதால், இது அந்திமந்தாரை அல்லது அந்திமல்லி என்று அழைக்கப்படுகின்றது. இது பொழுது இறங்கும் அந்தி நேரத்தில் பூக்கும் பூவைக் கொண்ட தாவரம் ஆகும். இதுவே பெருவின் அதிசயம் (Marvel of Peru) என்றும், **நான்கு மணித்தாவரம்** ( Four O’ Clock Plant), **நாலு மணிப்பூ** அல்லது **அஞ்சு மணிப்பூ** என்றும் அழைக்கப்படுகிறது.  
இதற்குத் தாவரவியலில் *மிராபிலிஸ் ஜலாபா* **Mirabilis Jalapa Linn** என்று பெயர். ‘மிராபிலிஜஸ்’ என்ற இலத்தீன் சொல்லுக்கு ‘அற்புதமான’ என்று பொருள். ‘ஜலாபா’ என்ற சிற்றின அடைமொழி (Specific Epith). இதன் வேர்க்கிழங்கிலிருந்து கிடைக்கும் பேதி மருந்தைக் குறிப்பதாகும். இது ஒரு பூவிதழ் வட்டமுடைய (Monochlamydae) இருவித்திலைக் குடும்பங்களில் ஒன்றான நிக்டாஜினெசியைச் (Nyctaginacae) சார்ந்தது, இதன் தாயகம் தென் அமெரிக்கா என்று கூறப்படுகின்றது.  
இந்தப் பூவில் பல வகை உண்டு. அவை பல்வேறு வண்ணங்களில் பூக்கும். இவற்றைப் பத்திராட்சைப் பூ என்றும் கூறுவர். இந்தத் தாவரத்தின் ஒரு சிறப்பு என்னவென்றால் ஒரே செடியில் பல வண்ண மலர்கள் பூக்கும்.  
இதன் மலர்கள் நறுமணம் மிகுந்தவை. ஒவ்வொரு பூவிலிருந்தும் ஒரு விதை உருவாகும். குருத்து உருண்டையாக மிளகு விதை போல் இருக்கும். இதன் இலைச்சாறு காயத்திற்குப் பயன்படுத்தப்படுகிறது. இதன் விதைகள் விஷமாகக் கருதப்படுகிறது.
# அந்திமந்தாரை

## சிறப்புப் பண்புகள்

இது நிமிர்ந்து வளரும் பலபருவக் குறுஞ்செடி அல்லது சிறு புதர்ச்செடியாகும். இது 60-90 செ.மீ உயரம் வரை வளரக் கூடியது. விரைவில் வளரும் தன்மை உடையது. இதற்கு நில அடிக்கிழங்கு (Tuber) உண்டு. கிழங்கு ஏறக்குறைய 10 செ.மீ. விட்டத்தையடையும். இதிலிருந்து புதுச்செடிகள் தோன்றும். இதன் கணுக்கள் (Nodes) பருத்திருக்கும். இலைகள் முட்டை (Ovate) அல்லது ஈட்டிவடிவிலும் (Lanceolate), கூரிய நுனி அல்லது நீள் கூரிய நுனியோடும் (Acute or Acuminate) இருக்கும். ஏறக்குறைய 12 செ.மீ. நீளமுடையவை. பூக்கள் கொத்துக்களாக, வெள்ளை, சிவப்பு, மஞ்சள் வண்ணங்களிலும், வரிகளுடனும், புள்ளிகளுடனும் அல்லது இவை இல்லாமலும் காணப்படும். இவை மாலையில் மலர்ந்து காலையில் மூடிக்கொள்ளும், அல்லி இதழ்கள் கிடையாது. இவற்றின் வண்ணமிகு அழகிய பகுதி புல்லி வட்டமாகும்.
# அந்திமந்தாரை

## பொருளாதாரச் சிறப்பு

இதன் வேர்க்கிழங்குகளுக்குப் பேதி உண்டாக்கும் தன்மை சிறிதளவு உண்டு. வேர்த்தூளுக்கு (Powder) குறிப்பிட்ட மணமும், உவர்ப்பு அல்லது கசப்புத் தன்மையும் உண்டு. இது உணர்ச்சியைக் குறைக்கக்கூடியது. உமிழ்நீரைச் சுரக்கச் செய்யும். இதன் ஈரமான தூள் தோலையும், மூக்கு சவ்வையும் (Mucous membrane) பாதிக்கும். சீன நாட்டில் இதன் இலை, தண்டுகளைப் பன்றிக் கறியுடன் சேர்த்துச் சமைத்துச் சாப்பிடுவார்கள். விதைகள் என்று கூறப்படுகின்ற கனிகள் மிளகுடன் கலப்படம் செய்வதற்குப் பயன்படுத்தப்படுகின்றன. கட்டிகளுக்கும் கொப்புளங்களுக்கும் இதன் இலைகள் பற்றாகப் (Poultice) பயன்படுத்தப்படுகின்றன. இதன் இலைச்சாறு காயம், புண், நமைச்சல் ஆகியவற்றைப் போக்குவதற்கு மருந்தாகப் பயன்படுகின்றது. இது அழகு தரும் செடியாகவும் வளர்க்கப்படுகின்றது. மரபியல் ஆராய்ச்சிகளில் பயன்படுகின்றது.
# எதிர்மின்னி இரட்டை

**எதிர்மின்னி இரட்டை** அல்லது**லுாயிசு இரட்டை** (Electron pair) என்பது வேதியியலில் ஒரே மூலக்கூறு ஆர்பிட்டாலைச் சேர்ந்த எதிரெதிர் சுழற்சி<nowiki/>களைக் கொண்ட இரண்டு எதிர்மின்னி<nowiki/>களைக் கொண்டுள்ள நிலையாகும். எதிர்மின்னி இரட்டை தொடர்பான கருத்துரு முதன் முதலில் 1916 ஆம் ஆண்டில் கில்பர்ட் என். லுாயிசு என்பவரால் அறிமுகப்படுத்தப்பட்டது.
(இடது) மற்றும் முனைவுறு சகப்பிணைப்பு (வலது) ஆகியவற்றை விளக்கும் மூலக்கூறு ஆர்பிட்டால் வரைபடம். இரண்டு வகைகளிலும் ஒரு பிணைப்பானது எதிர்மின்னிகளின் இரட்டையாலேயே உருவாவது குறிப்பிடத்தக்கது.]]  
எதிர்மின்னிகள் பெர்மியான்களாக இருக்கும் காரணத்தால், பவுலி தவிர்ப்புத் தத்துவத்தின் படி எந்த இரு எதிர்மின்னிகளும் ஒரே விதமான நான்கு சக்திச் சொட்டெண்களையும் கொண்டிருக்க முடியாது என்பதால் இவை இரண்டும் ஒரே ஆர்பிட்டாலில் இருந்தாலும் எதிரெதிர் சுழற்சிகளைக் கொண்டிருக்கும். அதாவது இரு எதிர்மின்னிகளும் ஒரே வகையான ஆர்பிட்டால் சக்திச் சொட்டெண்ணையும், வெவ்வேறு சுழற்சி சக்திச் சொட்டெண்ணையும் கொண்டிருக்கும். இது ஒரு ஆர்பிட்டாலில் இருக்கும் அதிகபட்ச எதிர்மின்னிகளின் எண்ணிக்கையை இரண்டு என வரையறுக்கிறது.  
எதிரெதிர் சுழற்சி உள்ள எதிர்மின்னிகள் இணையாதல் ஆற்றல்ரீதியாகவும் விரும்பத்தகுந்ததாக உள்ளது. ஆகவே எதிர்மின்னிகள் இணையாதல் என்பது வேதியியலில் மிக முக்கியப் பங்கினை வகிக்கிறது. எதிர் மின்னிகள் இணையாதல் இரு அணுக்களுக்கிடையே ஒரு வேதிப்பிணைப்பு உருவாகக் காரணமாக உள்ளது அல்லது எதிர்மின்னிகளின் இரட்டை தனித்த எதிர்மின்னி இரட்டையாகவோ (lone pair) அல்லது இணைதிறன் எதிர்மின்னிகளாகவோ கூட இருக்கலாம். அணுவின் உட்பகுதியில் உள்ள ஆர்பிட்டால்களைக் கூட இந்த எதிர்மின்னிகளின் இரட்டை நிரப்பலாம்.  
எதிரெதிர் சுழற்சி உடைய எதிர்மின்னிகள் இணையாவதால், எதிர்மின்னிகளின் காந்தத் திருப்புத் திறன் காந்தவியல் பண்புகளில் இணையின் பங்களிப்பானது நீக்கப்பட்டு விடுகிறது. இதன் காரணமாக ஒரு இணையாகாத தனித்த எதிர்மின்னி அற்ற எதிர்மின்னிகளின் இரட்டையைக் கொண்டுள்ள அணு டயாகாந்தத்தன்மையை வெளிப்படுத்துகிறது.  
வேதியியலில் எதிர்மின்னியின் இரட்டை உருவாவதற்கான வலிமையான போக்கு காணப்பட்டாலும் தனித்த அல்லது இணையாகாத எதிர்மின்னிகள் உருவாவதற்கான சாத்தியக்கூறுகளும் உள்ளன.  
உலோகப் பிணைப்புகளைப் பொறுத்தவரை காந்தத் திருப்புத் திறன்களும் ஒரு குறிப்பிட்ட அளவிற்கு பிணைப்பு உருவாகக் காரணமாக இருக்கின்றன. ஆனால், பிணைப்பு என்பது மிகவும் ஒட்டுமொத்தமானதாக உள்ளது. எதிர்மின்னிகளின் இரட்டைகளைத் தனித்தனியாக பிரித்தறிய முடியாது. எனவே, எதிர்மின்னிகளை ஒட்டுமொத்தமாக எதிர்மின்னிகளின் பெருங்கடலாகக் கருதுவது நல்லதாக உள்ளது. இவற்றையெல்லாம் தவிர்த்தும் ஒரு மிகச் சிறப்பு வகையான எதிர்மின்னி இரட்டையானது மீக்கடத்துதிறன் சார்ந்து உருவாகிறது. அதாவது தாமிர இணைகள் உருவாதலின் போது இது நிகழ்கிறது.
# கூச் பெகர் மக்களவைத் தொகுதி

**கூச் பெகர் மக்களவைத் தொகுதி** (*Cooch Behar Lok Sabha constituency*) என்பது இந்தியாவின் 543 மக்களவைத் தொகுதிகளில் ஒன்றாகும். இந்த தொகுதி மேற்கு வங்கத்தில் உள்ள கூச் பெகரை மையமாகக் கொண்டுள்ளது. எண். 1 கூச் பெகர் மக்களவைத் தொகுதியின் ஏழு சட்டமன்றப் பகுதிகளும் கூச் பெகர் மாவட்டத்தில் உள்ளன. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.
# கூச் பெகர் மக்களவைத் தொகுதி

## சட்டப் பேரவைத்தொகுதிகள்

தொகுதிச் சீரமைப்பு ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 1 கூச் பெகர், பட்டியல் சாதிகளுக்கு ஒதுக்கப்பட்டது.  
கூச் பெகர் மாவட்டத்தின் மாதபங்கா உட்பிரிவின் கீழ் உள்ள பகுதி, மாதபங்கா மற்றும் சிதல்குச்சி சட்டமன்றத் தொகுதிகளை உருவாக்கிறது. அதே சமயம் தின்கட்டா உட்பிரிவின் கீழ் உள்ள பகுதி தின்கட்டா மற்றும் சீதை தொகுதிகளை உருவாக்கிறது. கூச் பெகார் சதார் உட்பிரிவின் கீழ் உள்ள பகுதி கூச் பெகர் வடக்கு, கூச் பெகர் தெற்கு மற்றும் நடாபரி தொகுதிகளை உருவாக்குகிறது. இருப்பினும் நடபாரி துபாங்கஞ்ச் உட்பிரிவில் இருந்தும் கிராம கிராம ஊராட்களைக் கொண்டுள்ளது.
# வி. கே. லட்சுமணன்

**வி. கே. லட்சுமணண்** (*V. K. Lakshmanan*)(1932 - 25 ஆகஸ்ட் 2012) என்பவர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். இவர் 1991ஆம் ஆண்டு கோயம்புத்தூர் கிழக்கு தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டு தமிழக சட்டமன்றத்திற்கு உறுப்பினராகத் தேர்ந்தெடுக்கப்பட்டார். மீண்டும் 1996 மற்றும் 2001 ஆம் ஆண்டுகளில் நடைபெற்ற தேர்தல்களில் தமிழ் மாநில காங்கிரசுவேட்பாளராகவும் தமிழ்நாடு சட்டமன்றத்திற்குதேர்ந்தெடுக்கப்பட்டார்.
# டேக் ஆஃப் (திரைப்படம்)

**டேக் ஆஃப் (Take Off)** என்பது 2017 ஆண்டு வெளியான மலையாள உயிர் போராட்டத் திரைப்படமாகும். ஈராக்கில் 2014 இல் நடந்த உள்நாட்டுப் போரில் கிர்குக் நகரை ஐ.எஸ்.ஐ.எஸ். போராளிகள் கைப்பற்றினர். இந்த நகரிலுள்ள அரசு மருத்துவமனைப் பணிக்காக சென்ற இந்தியச் செவியர்களை அவர்கள் சிறைப்பிடித்தனர் இதில் பெரும்பான்மை செவிலியர்கள் கேரளத்தைச் சேர்ந்தவர்கள் இதை பின்னனியாக கொண்ட படம் இது. இந்தத் திரைப்படத்தின் இயக்குநர் மகேஷ் நாராயண் ஆவார், இப்படத்தில் பார்வதி மற்றும் குஞ்சாக் போவன் ஆகியோர் முன்னணி கதாபாத்திரத்திரங்களில் நடித்தனர். டேக் ஆஃபை மகேஷ் நாராயண் மற்றும் பி.வி.சஜிகுமார் ஆகியோர் எழுத்தில், அண்டோ ஜோசப், ஷெபின் போக்கர், மேகா ராஜேஷ் ஆகியோரின் தயாரிப்பில் வெளிவந்தது. இந்தப் படத்தின் பல பகுதிகள் துபாய் மற்றும் கேரளத்தில் படமாக்கப்பட்டன. இப்படம் 2017 ஆம் ஆண்டு மார்ச் 24 ஆம் நாள் வெளியானது. படத்தில் நடித்த திவாகர், பார்வதி ஆகியோரின் நடிப்பு குறித்து பாராட்டும் விதத்தில் நேர்மறையான விமர்சனங்கள் வந்தன.</span>
# டேக் ஆஃப் (திரைப்படம்)

## கதைச்சுருக்கம்

இந்தப் படம் சமீரா என்னும் இஸ்லாமியப் பெண் கதாபாத்திரத்தை முதன்மையாக கொண்டுள்ளது. சமீரா (பார்வதி), கணவனைப் பிரிந்து வாழ்கிறாள். போர்ச் சூழல் கொண்ட ஈராக்குக்கு வேலைக்காக போகத் தீர்மானிக்கிறாள். கிர்குக் நகரத்தில் வந்திறங்கும் அவளது தோளில் குடும்பக் கடன், வயிற்றில் புதிய காதலின் பரிசு, நெஞ்சில் மகன் மீதான அன்பு ஆகியவற்றைக் கொண்டவளாக இருக்கின்றாள். இந்த சமீராவின் கதைதான் படத்தின் முதல் பாதியாக உள்ளது.  
தனியொருத்தியின் பிரச்சினையாகத் தொடங்கிய இந்தப் படம் இரண்டாம் பாதியில் சமூகப் பிரச்சினையாக உரு கொள்கிறது. காய்ச்சல், தலைவலி, பிரசவம் போன்ற பிரச்சினைகள் கொண்ட எளிய நோயாளிகளை எதிர்கொண்டு பழக்கப்பட்ட செவிலியர்கள், போரால் கை, கால்கள் இழந்து மோசமாகப் பாதிக்கப்பட்ட நோயாளிகளுக்கு சிகிச்சை அளிக்க வேண்டியிருக்கிறது. குடும்பக் கஷ்டங்களுக்காக எல்லாவற்றையும் பொறுத்துக்கொண்டு கடமையாற்றுகிறார்கள் செவிலியர்கள். இந்நிலையில் ஈராக்கில் நடந்த உள்நாட்டுப் போரில் கிர்குக் நகரை ஐ.எஸ்.ஐ.எஸ். போராளிகள் கைப்பற்றுகின்றனர. அவர்கள் சமீரா உள்ளிட்ட இந்தியச் செவியர்களையும் சிறைப்பிடிக்கின்றனர். இவர்கள் சிறைப்பிடிக்கப்பட்ட பிறகு ஒரு த்ரில்லர் படத்துக்கான தன்மையும் படத்துக்கு வருகிறது.  
இந்த செவிலியர்களை மீட்கும் குழுவில் முக்கியப் பங்காற்றிய இந்திய வெளியறவுத் துறை அதிகாரியாக ஃபகத் பாசில் நடித்திருக்கிறார். மீட்புக்குப் பின்னால் இயங்கிய ‘மலையாளி’ என்ற இன உணர்வையும் படம் சொல்லிச் செல்கிறது. இறுதியில் செவிலியர்கள் பலரின் முயற்சியால் மீட்கப்படுகின்றனர் சமானியர்களின் வாழ்க்கையும் அதில் போர் ஏற்படுத்தக்கூடிய பாதிப்பும்தான் படம் கண்டடைந்திருக்கும் முடிவுகள்.
# டேக் ஆஃப் (திரைப்படம்)

## நடிகர்கள்

- பார்வதி (சமீரா)
- குஞ்சாக் போவன் (ஷாஹீத்)
- பகத் பாசில் ( ஈராக்கில் இந்திய தூதர் மனோஜ்)
- திவ்யாபிரஹா (ஜின்ஸி)
- பிரகாஷ் பெலவாடி (இந்திய தூதரக அதிகாரி)
- அசிஃப் அலி (பைசல்)
- பார்வதி டி (ஷாஹீத்தின் தாயார்)
- அஞ்சலி அனீஷ் உபாசனா (ஷாஹீத்தின் சகோதரி)
- பிரேம் பிரகாஷ் ( ஜெயமோகன், கிரெசண்ட் குழு தலைமை நிர்வாக அதிகாரி)
- பிரசாந்த் நாயர்
- ருக்சர் ரகுமான்
- அலென்சியர் லீ லோபஸ் (சாமிராவின் தந்தை)
- தேவி அஜித் (டாக்டர் சூசன்னே)
- ஸ்ரீஜா தாஸ் (டெய்ஸி)
- விஷ்ணு பிரகாஷ் (சாமிராவின் மாமா)
- ஜோஜு ஜார்ஜ், ஒரு செவிலியரின் கணவர்
- சித்தார்த் சிவா (மருத்துவர்)
# டேக் ஆஃப் (திரைப்படம்)

## வரவேற்பு

திரைப்படம் இடைவேளைக்குப் பிறகான இரண்டாவது பாதியில் திரில்லர் திரைப்படமாக மாறுகிறத. இப்படத்தை நடிகர் கமல் ஹாசன் உட்பட திரைப்படத்துறையினர் புகழ்ந்தனர்.
# அப்போலோனியஸ்

**அப்போலோனியஸ்** (*Apollonius of Perga*) (கி.மு. 262 – 200) என்பவர் பண்டைக் கிரேக்கத்தைச் சேர்ந்த மாபெரும் கணித மேதையும், வானியல் வல்லுநருமாவார். இவர் சின்ன ஆசியாவிலுள்ள பொ்காவில் பிறந்தார். அங்கிருந்து அலெக்சாந்திரியா சென்று யுக்ளிடின் சீடா்களிடம் பயின்றாா். பல்வேறு கணிதத் தலைப்புகளில் நுால்களை எழுதியுள்ளாா். இவர் கூம்பு வெட்டு வடிவங்களான பரவளைவு, அதிபரவளைவு, நீள்வட்டம் ஆகியவற்றைக் கண்டறிந்தாா்.  
அப்பல்லோனியஸ் வானியல் உட்பட பல தலைப்புகளில் பணியாற்றினார். இந்த வேலைகளில் பெரும்பாலானவை பிழைக்கவில்லை, விதிவிலக்குகள் பொதுவாக அலெக்சாந்திரியாவின் பாப்பசு போன்ற பிற ஆசிரியர்களால் குறிப்பிடப்பட்ட துண்டுகளாகும். இடைக்காலம் வரை பொதுவாக நம்பப்பட்ட கோள்களின் வெளிப்படையான மாறுபாடு இயக்கத்தை விளக்க விசித்திரமான சுற்றுப்பாதையின் வட்டவிலகல் பற்றிய இவரது கருதுகோள் மறுமலர்ச்சியின் போது மாற்றப்பட்டது. சந்திரனில் உள்ள அப்பல்லோனியஸ் பள்ளம் இவரது நினைவாக பெயரிடப்பட்டது.  
கூம்பின் வெட்டுவாய் வடிவங்களைப் பற்றி இவர் காலத்திற்கு முன் அறியப்பட்ட உண்மைகளையும், அவற்றைப்பற்றி இவரே கண்டுபிடித்த பல உண்மைகளையும் கோவையாகத் தொகுத்து எழுதினார். யூக்ளிட்டின் காலத்தில் ஆரம்பமாகி அப்போலோனியஸின் காலத்தோடு முடிவுற்ற கி.மு. மூன்றாம் நூற்றாண்டு, கிரேக்க கணித வரலாற்றில் மிக முக்கியமான காலமாகும். இவருடைய பல ஆய்வுக்கட்டுரைகள் தொலைந்துவிட்டன. இருந்தபோதிலும், அக்கட்டுரைகளின் தலைப்புகள், பொருள் சுருக்கம் போன்றவை பின்னால் வந்த அறிஞர்களால் வெளிக்கொண்டுவரப்பட்டன.
# அப்போலோனியஸ்

## பிறப்பும், வரலாறும்

அப்பலோனியஸ் பெர்கா (Perga) விலுள்ள பாம்பை லியாவில் (இது தற்போது துருக்கியில் உள்ளது) கி.மு. 262இல் பிறந்தார். இவர் அலெக்ஸ் சாண்டிரியா நகரத்தில் கல்வி பயின்றார். பெர்கமம் என்ற இடத்திற்குச் சென்ற போது யுடமஸ் (Eudemus) அட்டாலஸ் (Attalus) போன்ற அறிஞர்களைச் சந்திக்க நேர்ந்தது. அதன்பின் அவர்கள் உதவியுடன் கூம்பகத்தைப் பற்றிய முதல் புத்தகத்தை எழுதத் தொடங்கினார். கூம்பகம் தொடர்பான, யூக்லிடு மற்ற பல அறிஞர்களின் கண்டுபிடிப்புகளைச் சார்ந்து. அப்பலோனியஸ் முதல் நான்கு புத்தகங்கள் எழுதினார். அவற்றில் முதல் புத்தகம் வளைவுகளின் பரப்பையும் அவற்றின் அடிப்படைத் தன்மைகளையும், மூன்றாவது புத்தகம் பல தேற்றங்களையும் உள்ளடக்கியிருந்தன என்பது குறிப்பிடத்தக்கது. ஐந்து, ஆறு, ஏழு ஆகிய புத்தகங்கள் இவருடைய சொந்தக் கருத்துக்களைக் கொண்டவையாகும். தொடுகோட்டின் தன்மைகளைச் சாராமல், செங்கோடுகள் என்பவை, கொடுக்கப்பட்டுள்ள புள்ளிகலிருந்து ஒரு வளைவுக்கு வரையப்படும் குறைந்த அளவு அல்லது அதிக அளவு எண்ணிக்கையுடைய நேர் கோடுகளாகும்.  
தற்போது கூம்பகத்தின் முதல் நான்கு மூலப்புத்தகங்கள் துருக்கிய மொழியிலும் அடுத்த மூன்று புத்தகங்கள் அரபு மொழி பெயர்ப்பிலும் இருக்கின்றன. எட்டாவது புத்தகம் தொலைந்துவிட்டது. அவருடைய மூன்று வகையான வட்ட முகங்களுக்கு நீள்வட்டம் (ellipse), பரப்பளவு (Parabola), அதிவளைவு (Hyperbola) என்ற பெயர்களை அறிமுகப்படுத்தினார். இவருடைய மொத்த ஆய்வுக்கட்டுரைகளில் 13 கட்டுரைகள் நமக்குக் கிடைத்துள்ளன. பல ஆய்வுக்கட்டுரைகள் இவர் வெளியிடப்பட்டுள்ளதை அதன் பின் வாழ்ந்த அறிஞர்களின் புத்தகங்களிலிருந்தும், ஆய்வுக் கட்டுரைகளிலிருந்தும் அறிய முடிகிறது. இவர் கி.மு.190 இல் அலெக்சாண்டிரியாவில் காலமானார்.
# அப்போலோனியஸ்

## நூலோதி

1. Britannica, Vol-1, Encyclopaedia Britannica. Chicago, 1985.
1. Encyclopaedia Americana, Vol-2, Americana Corporation, Danburg, Connecticut, 1980.
# வேளாங்கண்ணி தொடருந்து நிலையம்

**வேளாங்கண்ணி தொடருந்து நிலையம்** (*Velankanni railway station*, நிலையக் குறியீடு:*VLNK*) இந்தியாவின், தமிழ்நாட்டில், நாகப்பட்டினம் மாவட்டம், வேளாங்கண்ணி நகரிலுள்ள ஒரு தொடருந்து நிலையம் ஆகும்.
# வேளாங்கண்ணி தொடருந்து நிலையம்

## அதிகார எல்லை

தமிழ்நாட்டிலுள்ள, நாகப்பட்டினம் மாவட்டத்திலுள்ள இந்நிலையம், தெற்கு இரயில்வே மண்டலத்தின், திருச்சிராப்பள்ளி இரயில்வே கோட்டத்திற்கு உட்பட்டதாகும்.
# வேளாங்கண்ணி தொடருந்து நிலையம்

## அமைவிடம்

நாகப்பட்டினம், வேளாங்கண்ணி அகலப்பாதையில் 10 கிலோமீட்டர் முடிவில் இந்நிலையம் அமைந்துள்ளது. 1999 ஆம் ஆண்டு இரயில் நிலையம் கட்டுவதற்கான அடிக்கல் நாட்டப்பட்டு 48 கோடி ரூபாய் செலவில், 2010 ஆம் ஆண்டில் நிலையத்தின் கட்டுமானப் பணிகள் நிறைவுற்றன. தென்னக இரயில்வேயின், திருச்சிராப்பள்ளி கோட்டத்தின் கட்டுப்பாட்டில் வேளாங்கண்ணி தொடருந்து நிலையம் இயங்குகிறது.
# வேளாங்கண்ணி தொடருந்து நிலையம்

## சிறப்பு தொடருந்துகள்

வேளாங்கண்ணி நகரில் அமைந்துள்ள புனித ஆரோக்கிய அன்னைை திருத்தலம் சார்பாக ஆண்டுதோறும் நடைபெறும் வேளாங்கண்ணி திருவிழாவிற்காக தென்னக இரயில்வே சிறப்பு தொடருந்துகளை வேளாங்கண்ணிக்கு இயக்குகிறது..
# ஆர். கனகசபை பிள்ளை

**ஆர். கனகசபை பிள்ளை** *(R. Kanagasabai Pillai)* என்பவர் ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957, 1962 ஆகிய தேர்தல்களில் சிதம்பரம் மக்களவைத் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு மக்களவைக்குத் தேர்ந்தெடுக்கப்பட்டார்.  
இவர் தமிழ்நாடு சட்டமன்ற உறுப்பினராகவும் பணியாற்றியுள்ளார். இவர் 1967 தேர்தலில் சிதம்பரம் சட்டமன்றத் தொகுதியில் இருந்து, இந்திய தேசிய காங்கிரஸ் வேட்பாளராக, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.
# நாடகமுறையில் கற்பித்தல்

நாடக முறையில் கற்பித்தல்  
1.1 அறிமுகம்  
1.2 நாடக முறை விளக்கம்  
1.3 நாடக முறை வகைகள்  
1.4 நாடக முறை நன்மைகள்  
1.5 நாடகமுறையில் கற்பித்தல்  
1.1 அறிமுகம்  
வரலாற்றில் கடந்த காலத்தில் நிகழ்ந்த நிகழ்ச்சிகள் மறுபடியும் நடைபெறுகின்றன எனத் தோன்றும்படி செய்வதும் அந்நிகழ்ச்சியின் உண்மைகளை உணரச் செய்வதும் நாடகமுறை எனப்படும்.  
1.2நாடகமுறை விளக்கம்  
நாடக முறையில் உண்மை நிகழ்ச்சிகளும் வரலாற்று மாந்தர்களின் செயல்களும் நடித்து விளக்கி காட்டப்படுகின்றன.  
1.3 நாடகமுறை வகைகள்  
வசன நாடகம்
பொம்மலாட்டம்
ஓரங்க நாடகம்
அசையா நடிப்பு  
1.4 நாடக முறை நன்மைகள்  
நாடக முறையால் மாணவர்களிடையே கற்பனை வளம் பெருகுகின்றது.
நாடக முறையால் மாணவர்களிடையே வரலாற்று உணர்வுகள் வெளிப்படுகின்றன.  
பின்னூட்டம்  
நாடக முறையால் கருத்து வேறுபாடு, தியாக மனப்பான்மை, பங்களிப்பு ஏற்பட்டாலும் இம்முறை எல்லா பாடங்களுக்கும் பொருந்துவனவாக அமையவில்லை.  
மேற்கோள்  
Adams,Georgia teaching of history teaching  
Chamberlain the history teacher and school organisation
Buch m.b report of the education commission 1964-196^
# புயல் கடுமை

**புயல் கடுமை** (Storm hardening) என்பது, தீவிர வானிலை நிகழ்வுகளைத் தாங்கும் முறையில், புதிய உள் கட்டமைப்புகளை உருவாக்குதல், மற்றும் ஏற்கெனவே இருக்கும் உள் கட்டமைப்பை சீரமைப்பதாகும். இது மிகையான காற்று, வெள்ளம், பறக்கும் குப்பைகள், ஆகியவற்றால், பாதிக்காத வகையில் உள் கட்டமைப்பாக மாற்றி அமைப்பது.  புதிய தொழில்நுட்பத்தை புதுப்பித்தல், புதிய உபகரணங்களை நிறுவுதல், பாதுகாப்பு தடைகளை உருவாக்குதல் அல்லது தகவல்தொடர்பு / தகவல் பரிமாற்றத்தை மாற்றுவது ஆகியவை அடங்கும். ஆற்றல் நிறுவனங்களின் பொதுவாக கணிசமான முதலீடு தேவைப்படுகிறது. சில திட்டங்கள் முடிக்க பலஆண்டுகள் ஆகின்றன; உதாரணமாக பெரிய புவிசார் உபகரணங்கள் அமைக்க புதிய நிலவியல் அமைப்பு தேவைப்படுகிறது. சில புவியியல் அமைப்புகளை உருவாக்க நீண்ட காலம் தேவைப்படும் (எ.கா. ஆயரக் கணக்கான மரங்களை நட்டு வளர்த்தல்)
# மா. பாஸ்கர்

**மா. பாஸ்கர்** (*M.Bhaskar*: 3 ஏப்ரல் 1935 - 13 சூலை 2013) தமிழ்த் திரைப்படத் துறைக்கு மிகுதியும் பணியாற்றிய தென்னிந்திய திரைப்படத் தயாரிப்பாளர் ஆவார். அவர், இயக்குநர் சி. வி. ஸ்ரீதரின் உதவியாளராகத் தம் திரைத்துறை வாழ்வைத் தொடங்கினார். பின்னர் தனது வழிகாட்டியும் குருவுமான, சி. வி. ஸ்ரீதரை விட்டு நீங்கிய அவர், சுந்தரம் மாடர்ன் தியேட்டர்ஸ், சின்னப்பத் தேவரின் கீழ் எஸ். பி. முத்துராமன், பஞ்சு அருணாசலம், தூயவன், உதிரிப் பூக்கள் பாலகிருஷ்ணன் மற்றும் பலருடன் இணைந்து பணியாற்றினார். மேலும் இவர், '20th Century Fox' என்னும் ஆலிவுட் கம்பெனி கோவாவில் படப்பிடிப்பு நடத்தியபோது அக்கம்பெனிக்காகப் பணியாற்றினார்.
# மா. பாஸ்கர்

## ஆரம்பகால வாழ்க்கை

மா. பாஸ்கர் விருதுநகர் மாவட்டத்திலுள்ள, பட்டம்புதூர் கிராமத்தைச் சேர்ந்தவராவார். இவர் இயக்குநர் சி. வி. ஸ்ரீதரின் உதவியாளராகத் தம் திரைத்துறை வாழ்வைத் தொடங்கினார். இவர் *பைரவி* என்னும் இந்தியத் தமிழ்த் திரைப்படம் மூலம் இயக்குநராக அறிமுகமானார். இப்படம் ரஜினிகாந்தின் திரையுலக வாழ்க்கையில் மாபெரும் திருப்புமுனையாக அமைந்து அவரை முன்னணி நடிகராக்கியது. ரஜினி இப்படத்தின்மூலம் *சூப்பர்ஸ்டார்* என்னும் பட்டத்தைப் பெற்றார். இத்திரைப்படத்தில் ஸ்ரீபிரியா கதாநாயகியாகவும், கீதா ரஜினியின் தங்கையாகவும் நடித்தார்கள். கீதா இந்தப் படத்தில்தான் அறிமுகம் செய்யப்பட்டார். ஸ்ரீகாந்த் இப்படத்தின் முக்கிய வில்லனாக நடித்தார். மலையாள நடிகர் சுதீர் பைரவி கதாப்பாத்திரத்தின் ஒன்றுவிட்ட அண்ணனாக நடித்தார். மனோரமாவும் சுருளிராசனும் இதர முக்கியப் பாத்திரங்களில் நடித்தனர்.
# மா. பாஸ்கர்

## இறப்பு

பாஸ்கர் 2013 ஆம் ஆண்டு சூலை 13ஆம் நாள் மாரடைப்பு ஏற்பட்டு இறந்தார். அப்போது அவருக்கு அகவை 78 ஆகும்.
# மா. பாஸ்கர்

## திரைப்பட வரலாறு

| ஆண்டு | படம் | மொழி | நடிப்பு | குறிப்புகள் |
| --- | --- | --- | --- | --- |
| 1975 | *இன்னும் ஒரு மீரா* | தமிழ் | டெல்லி கணேஷ், குட்டி பத்மினி |  |
| 1978 | *பைரவி* | தமிழ் | ரஜினிகாந்த், ஸ்ரீபிரியா, ஸ்ரீகாந்த், மனோரமா, சுருளிராசன், விகே ராமசாமி, சுதிர், பைரவி கீதா | ரஜினிகாந்த் கதாநாயகனாக நடித்த முதல் தமிழ் படம் |
| 1979 | *பைரவி * | தெலுங்கு | ரஜினிகாந்த், ஸ்ரீபிரியா | ரஜினிகாந்த் கதாநாயகனாக நடித்த முதல் தெலுங்கு படம் |
| 1980 | *சூலம்* | தமிழ் | ராஜ்குமார் சேதுபதி, ராதிகா | வைரமுத்து இப்படத்தின்மூலம் தம் திரைப் பாடலாசிரியர் பணியைத் துவங்கினார். . |
| 1982 | *பக்கத்து வீட்டு ரோஜா* | தமிழ் | கார்த்திக், ராதா, கவுண்டமணி, ஜனகராஜ், செந்தில், எஸ் எஸ் சந்திரன், தியாகு |  |
| 1982 | *தீர்ப்புகள் திருத்தப்படலாம்* | தமிழ் | சிவக்குமார், சத்யராஜ், அம்பிகா, சசிகலா, விஎஸ் ராகவன், மீனா, விஎஸ் கோபாலகிருஷ்ணன் |  |
| 1983 | *தண்டிக்கப்பட்ட நியாயங்கள்* | தமிழ் | சிவக்குமார், லட்சுமி, சிவச்சந்திரன், மீனா, புஷ்பலதா |  |
| 1984 | *ஒரு சுமங்கலியுடே கதா* | மலையாளம் | ஜகாதி ஸ்ரீகுமார், திக்குரிசி சுகுமாரன் நாயர், இரதீஸ் மற்றும் சந்தோஷ் | இந்தப் படம் சியாம் மற்றும் உஷா உதூப் ஆகியோரால் பாடல் இசைக்கு புகழ் பெற்றது. |
| 1985 | *பவுர்ணமி அலைகள்* | தமிழ் | சிவக்குமார், அம்பிகா, ரேவதி, மேஜர் சுந்தரராஜன், மீனா, சுமித்ரா |  |
| 1986 | *பன்னீர் நதிகள்* | தமிழ் | சிவக்குமார், அமலா, ஜீவிதா, ஜயஸ்ரீ, நிழல்கள் இரவி, மீனா, இராஜசுலோச்சனா, கோவைசரளா, செந்தில், எஸ் எஸ் சந்திரன் |  |
| 1986 | *சிரவண சந்தியா* | தெலுங்கு | சோபன் பாபு, விசயசாந்தி, சுபாசினி மணிரத்னம், ராவ் கோபால் ராவ், கொல்லப்புடி மாருதி ராவ், இரமண மூர்த்தி, சுதிவேலு, சுதி வீரபத்ர ராவ், ஜான்சி & கே. விஜயா | 1986 இல் 100 ஆம் நாள் விழா சென்னை விஜய சேஷ மஹாலில் நடந்தது. மா. பாஸ்கர், கணேஷ் பாட்ரோ, வெட்டூரி சுந்தரராம மூர்த்தி, கே. சக்கரவர்த்தி, சுதாகர் ரெட்டி, டி. சிவ பிரசாத் ஆகியோர் பங்கேற்றனர். |
| 1987 | *மஜால்* | இந்தி | ஜிதேந்திரா, ஜயப் பிரதா மற்றும் ஸ்ரீதேவி |  |
| 1989 | *சட்டத்தின் திறப்பு விழா* | தமிழ் | கார்த்திக், ஷோபனா, இரவிச் சந்திரன், விஎஸ் இராகவன், சுமித்திரா, குயிலி |  |
| 1991 | *எல்லாம் உங்கள் நன்மைக்கே* | தமிழ் | நிழல்கள் இரவி, ஷர்மிலி, எஸ்எஸ் சந்திரன், மேஜர் சுந்தர ராஜன் |  |
| 1993 | *சக்ரவர்த்தி* | தமிழ் | கார்த்திக், பானுபிரியா, இராஜேஷ், நிழல்கள் இரவி, மேஜர் சுந்தர்ராஜன் |  |
| 1995 | *விஷ்ணு* | தமிழ் | விஜய், சங்கவி, ஜெய்சங்கர், எஸ் எஸ் சந்திரன், தலைவாசல் விஜய் |  |
| 2000 | *காதல் ரோஜாவே* | தமிழ் | விஷ்ணு, பூஜா குமார், சரத் பாபு, சார்லி | பூஜா இப்படத்தில் கதாநாயகியாக அறிமுகமானார். |
| 2008 | *தோட்டா* | தமிழ் | ஜீவன், பிரியா மணி, சரண் ராஜ், இலிவிங்ஸ்டன், சந்திரசேகர், தாமு |  |
| 2009 | *மீரா ஆக்ரோஷ்* | இந்தி | ஜீவன், பிரியாமணி, மல்லிஷ்கா குஜ்ஜார், நீபா, ராஜ் கபூர், மல்லிகா, இலிவிங்ஸ்டன், சம்பத் குமார், சரண்ராஜ் |  |
| 2010 | *தோட்டா* | தெலுங்கு | ஜீவன், பிரியாமணி, மல்லிஷ்கா குஜ்ஜார், ஹேமா சவுத்திரி, நீபா, ராஜ் கபூர், மல்லிகா, இலிவிங்ஸ்டன், சம்பத் குமார், சரண்ராஜ் |  |
| 2011 | *ஊதாரி* | தமிழ் | வினோத் கிருஷ்ணன், விஷ்ணு பிரியா, கோமல் சர்மா |  |
| 2013 | ஏக் புல்லட் | இந்தி | ஜீவன், பிரியாமணி மற்றும் பலர் |  |
# நாகப்பட்டினம் சந்திப்பு தொடருந்து நிலையம்

**நாகப்பட்டினம் சந்திப்பு தொடருந்து நிலையம்** (*Nagapattinam Junction railway station*, நிலையக் குறியீடு:*NGT*) இந்தியாவின், தமிழ்நாட்டில், நாகப்பட்டினம் நகரிலுள்ள ஒரு தொடருந்து நிலையமாகும்.
# நாகப்பட்டினம் சந்திப்பு தொடருந்து நிலையம்

## அதிகார எல்லை

இந்நிலையம் தெற்கு இரயில்வே மண்டலத்தின், திருச்சிராப்பள்ளி ரயில்வே கோட்டத்தின் கீழ் இயங்குகிறது.
# நாகப்பட்டினம் சந்திப்பு தொடருந்து நிலையம்

## அமைவிடம்

நாகப்பட்டினம் சந்திப்பு தொடருந்து நிலையமானது, டாட்டா நகரின், எருத்துக்கார வீதியில் அமைந்துள்ளது. இதற்கு அருகிலேயே நாகப்பட்டினம் பேருந்து நிலையமும் அமைந்துள்ளது. தொடருந்து நிலையத்திலிருந்து 110 கி.மீ. தொலைவில் அமைந்துள்ள திருச்சிராப்பள்ளி விமான நிலையம் அருகிலுள்ள விமான நிலையமாகும்.
# நாகப்பட்டினம் சந்திப்பு தொடருந்து நிலையம்

## வழித்தடங்கள்

திருச்சிராப்பள்ளி சந்திப்பு , தஞ்சாவூர் சந்திப்பு, திருவாரூர் சந்திப்பு, இராமேசுவரம் மற்றும் பல இடங்களுடன் சென்னையை இணைக்கும் முக்கிய பாதையாக இந்நிலையம் உள்ளது.  
மேலும், வடக்கே நாகூர் வழியாகக் காரைக்காலுக்குச் செல்லும் ஒரு கூடுதல் இணைப்புப் பாதையையும் இந்நிலையம் கொண்டுள்ளது.  
- திருவாரூர் சந்திப்பிற்கு செல்லும் ஒற்றை அகலப்பாதை.
- காரைக்கால் தொடருந்து நிலையத்திற்குச் செல்லும் ஒற்றை அகலப்பாதை.
- வேளாங்கண்ணி சந்திப்பிற்கு செல்லும் ஒற்றை அகலப்பாதை.
# கங்காரிதாய் இராச்சியம்

**கங்காரிதாய் இராச்சியம்** (Gangaridai), பண்டைய பரத கண்டத்தின் கிழக்கில், கங்கை ஆற்றின் வடிநிலத்தில் அமைந்தது. கங்காரிதாய் இராச்சியத்தை, பண்டைய கிரேக்க-ரோமானிய வரலாற்று ஆசிரியர்கள் ஆவணப்படுத்தியுள்ளனர். பண்டைய இந்தியாவின் பதிவுகளில், வங்க நாடு மற்றும் சமதாத இராச்சியம் ஆகியவைகள், கங்காரிதாய் இராச்சியத்தை ஒட்டி அமைந்திருந்தது.  
கங்காரிதாய் இராச்சியத்தின் தலைநகரம், தற்கால கோபால்கஞ்ச் என தொல்லியல் அறிஞர்கள் குறிப்பிடுகிறார்கள். வேறு சில அறிஞர்கள் இதன் தலைநகரம் தற்கால மேற்கு வங்காளத்தின் பண்டைய துறைமுக நகரமான சந்திரகேதுகர் எனக் கூறுகின்றனர்.  
மெகஸ்தனிஸ் எனும் கிரேக்க ராஜதந்திரி எழுதிய இண்டிகா எனும் வரலாற்றுக் குறிப்பு நூலில், கங்காரிதாய் இராச்சியம் பெரும் தரைப்படையும், தேர்ப்படையும், யானைப்படையும் கொண்டிருந்தன எனக் குறிப்பிட்டுள்ளார்.
பிந்தைய வரலாற்று அறிஞர்கள், கங்காரிதாய் இராச்சியத்திற்கும், உரோமானிய எகிப்து நாட்டிற்குமிடையே கடல் வழி வணிகம் நடைபெற்றதாகக் குறிப்பிடுகிறார்கள்
# கங்காரிதாய் இராச்சியம்

## அமைவிடம்

தாலமியின் (கி பி 90 – 168), குறிப்புகளின் படி, கங்காரிதாய் இராச்சியம், கங்கை ஆற்றின் நீர் ஐந்து முகத்துவாரங்கள் வழியாக வங்காள விரிகுடாவில் கலக்குமிடமான தற்கால சிட்டகாங் கடற்கரையை ஒட்டி இருந்ததாகக் குறிப்பிடுகிறார்.  
வேறு வரலாற்று ஆசிரியர்களின் கூற்றுப்படி, கங்காரிதாய் இராச்சியம், தற்கால மேற்கு வங்காளத்தில் கங்கை ஆறு வங்காள விரிகுடாவில் கலக்குமிடத்தில் இருந்ததாக கூறுகின்றனர்.
# கங்காரிதாய் இராச்சியம்

## இதனையும் காண்க

- பண்டைய இந்தியாவின் குறிப்புகள்
- இந்திய வரலாற்றுக் காலக்கோடு
- பரத கண்டம்
- இந்திய வரலாறு
# இமாச்சல பிரதேசத்தில் உள்ள ஏரிகளின் பட்டியல்

**இமாச்சல பிரதேசத்தில் உள்ள ஏரிகளின் பட்டியல்** (*List of lakes in Himachal Pradesh*); இமாச்சலப் பிரதேசம் இமாலய பிராந்தியத்தின் மையப்பகுதியில் அமைந்துள்ளது. இது வட இந்தியாவின் மிக அழகான மாநிலங்களில் ஒன்றாகும். மேலும், இமாச்சல பிரதேசம் அதன் பனிக்கட்டி மலைகள், அடர்ந்த பசுமையான புல்வெளிகள் இடையே சாகச விளையாட்டுக்களும், மற்றும் அமைதியான அழகான ஏரிகளுக்கும் பிரசித்திபெற்றதாக அறியப்படுகிறது.  
__NOTOC__  
| நீர்த்தேக்கங்கள் | குறைந்த உயரமுள்ள ஏரிகள் | மத்திய உயரமுள்ள ஏரிகள் | அதி உயர ஏரிகள் | சான்றுகள் | இவற்றையும் காண்க |
| --- | --- | --- | --- | --- | --- |
# இமாச்சல பிரதேசத்தில் உள்ள ஏரிகளின் பட்டியல்

## நீர்த்தேக்கங்கள்

- **மகாராணா பிரதாப் சாகர்** (*Maharana Pratap Sagar*)
- **பாண்டோ அணை** (*Pandoh Dam*)
- **கோபிந்த் சாகர்** (*Gobind Sagar*)
# இமாச்சல பிரதேசத்தில் உள்ள ஏரிகளின் பட்டியல்

## குறைந்த உயரமுள்ள ஏரிகள்

- **ரேணுகா ஏரி** (*Renuka Lake*)
- **மச்சியாள் ஏரி** (*Macchial Lake*)
# இமாச்சல பிரதேசத்தில் உள்ள ஏரிகளின் பட்டியல்

## மத்திய உயரமுள்ள ஏரிகள்

- **தால் ஏரி (இமாச்சல பிரதேசம்)** (*Dal Lake (Himachal Pradesh)*)
- **கஜ்ஜார் ஏரி (சம்பா மாவட்டம்)** (*Khajjiar Lake District Chamba*)
- **குமார்வா ஏரி** (*Kumarwah Lake*)
- **ரிவால்சார் ஏரி (மாண்டி மாவட்டம்)** (*Rewalsar Lake District mandi*)
# இமாச்சல பிரதேசத்தில் உள்ள ஏரிகளின் பட்டியல்

## அதி உயர ஏரிகள்

- **பிரசர் ஏரி** (*Prashar Lake*), (2730. மீ)
- **டெகனசர் ஏரி** (*Dehnasar Lake*), (4280. மீ)
- **நாகோ ஏரி** (*Nako Lake*), (3662. மீ)
- **சந்திரா தால் (ஏரி)** (*Chandra Taal*), (4300. மீ)
- **சூரஜ் தால் (ஏரி)** (*Suraj Tal*), (4883. மீ)
- **தசீர் மற்றும் தாங்கார் ஏரி** (*Dashair*), (4270. மீ)
- **பிரிகு ஏரி** (*Brighu Lake*), (4235. மீ)
- **மணிமகேசு ஏரி** (*Manimahesh Lake*), (4080. மீ)
- **கதாசரு ஏரி** (*Ghadhasaru Lake*),(3470. மீ)
- **மகாகாளி ஏரி** (*Mahakali Lake*), (4080. மீ)
- **லாமா தால் (ஏரி)** (*Lama Dal*), (3960. மீ)
- **சந்தர் நூன் (ஏரி)** (*Chander Naun*), (4260. மீ)
- **கரேரி ஏரி** (*Kareri Lake*), (2934. மீ)
- **கம்ருணாக் ஏரி** (*Kamrunag lake *), (3334. மீ) மண்டி மாவட்டம்
# எல்ஜின் பிரபு

**எல்ஜின் பிரபு** (Victor Alexander Bruce, 9th Earl of Elgin, 13th Earl of Kincardine), (16 மே 1849 18 சனவரி 1917), பிரித்தானிய வலதுசாரி லிபரல் கட்சி அரசியல்வாதியும், பிரித்தானிய இந்தியாவின் (1894 முதல் 1899 முடிய) தலைமை ஆளுநரும் ஆவார்.
# எல்ஜின் பிரபு

## இந்தியத் தலைமை ஆளுநர் பதவியில்

எல்ஜின் பிரபு பிரித்தானிய இந்தியாவின் இந்தியத் தலைமை ஆளுநர் பதவியில் 1894 – 1899 முடிய பணியாற்றியவர்.
இவரது ஆட்சிக் காலத்தில் இந்தியாவில் பஞ்சம் (1896–97) தலைவிரித்து ஆடியது. பஞ்சத்தில் 4.5 மில்லியன் மக்கள் பசிக் கொடுமையால் இறந்ததாக பிரித்தானியப் பேரரசிற்கு அறிக்கை அளித்தார்.
வேறு அறிக்க்கையோ 11 மில்லியன் மக்கள் பஞ்சத்தால் இறந்ததாக கூறுகிறது.
# எல்ஜின் பிரபு

## இதனையும் காண்க

- இந்தியப் பஞ்சம், 1896-97
# குருவாடிபட்டி

**குருவாடிபட்டி** (*Kuruvadipatti*) என்பது இந்திய நாட்டின் தமிழ்நாடு மாநிலத்தில் தஞ்சாவூர் மாவட்டம், தஞ்சாவூர் வட்டத்தில் அமைந்துள்ள ஒரு கிராமம் ஆகும். இது தஞ்சாவூர் - திருச்சி தேசிய நெடுஞ்சாலையில் தஞ்சாவூர் நகரத்திலிருந்து 12 கி.மீ. தொலைவில் அமையப்பெற்றுள்ளது.
# குருவாடிபட்டி

## மக்கள்தொகை

2011 மக்கள் தொகை கணக்கெடுப்பின்படி குருவாடிப்பட்டி கிராமத்தில் மக்கள் தொகை 928 ஆக உள்ளது, இதில் 478 ஆண்களும் 450 பெண்களும் உள்ளனர்.  
குருவாடிப்பட்டி கிராமத்தில் 0-6 வயதுடைய குழந்தைகளின் மக்கள் தொகை 74 ஆகும், இது கிராமத்தின் மொத்த மக்கள் தொகையில் 7.97% ஆகும். குருவாடிப்பட்டி கிராமத்தின் சராசரி பாலின விகிதம் 941 ஆகும், இது தமிழ்நாடு மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி குருவாடிப்பட்டியில் குழந்தை பாலின விகிதம் 1056 ஆகும், இது தமிழ்நாட்டின் சராசரியான 943 ஐ விட அதிகம்.  
குருவாடிப்பட்டி கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், குருவாடிப்பட்டி கிராமத்தின் கல்வியறிவு விகிதம் 71.78% ஆக இருந்தது, இது தமிழ்நாட்டின் 80.09% ஆக இருந்தது. குருவாடிப்பட்டியில் ஆண்களின் கல்வியறிவு 85.07% ஆகவும், பெண்களின் கல்வியறிவு விகிதம் 57.52% ஆகவும் உள்ளது.
# ஊர்ப் பெயரின் பொதுக்கூற்று வடிவங்கள்

## பொதுக்கூறுகள்

ஓரிடத்தின் இயல்பை அடைமொழியாயின்றிக் குறிப்பிடும் வடிவங்கள் பல ஊர்களுக்கும் பொதுவானதாக வருவதால் அவை பொதுக்கூறுகள் எனப்படுகின்றன.  
ஒன்றுக்கு மேற்பட்ட இடங்களை ஒரே வடிவம் சுட்டுவதால் ஏற்படும் குழப்பத்தை நீக்க, வேறுபடுத்தும் கூறுகள் பெயரின் முற்பகுதியில் சேர்க்கப்படுகின்றன.
# ஊர்ப் பெயரின் பொதுக்கூற்று வடிவங்கள்

## சிறப்புக் கூறுகள்

தெளிவு தோன்றவோ, சிறப்பு கருதியோ ஊர்ப்பெயர்களின் முற்பகுதியில் சேர்க்கப்படுபவை, சிறப்புக் கூறுகள் எனப்படுகின்றன. இச்சிறப்புக் கூறுகளின் தோற்றத்திற்குப் பின், ஏற்கனவே வழங்கிய பொதுக்கூறுகள் ஊர்ப் பெயராக்க விகுதிகளாகச் செயற்படுகின்றன.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

பொதுக்கூற்றின் வடிவங்கள், பொருண்மை நிலையில் பலவாக இருந்தாலும் பயன்பாட்டு நிலையின் அடிப்படையில் பின்வரும் இரு வகைகளாகப் பகுக்கப்பட்டிருக்கின்றன  
1. குடியிருப்பிடங்களை நேரடியாகச் சுட்டுவன.
1. குடியிருப்பிடங்களை மறைமுகமாகச் சுட்டுவன.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

குடியிருப்பிடங்களை நேரடியாகச் சுட்டுவன என்னும் இவ்வடிவம் மக்கள் வாழ்விடங்களை நேரடியாகச் சுட்டுவன. இவை இல்வாழ்விடங்களைச் சுட்டுவதற்காக மட்டும் வழங்கி வருகின்றன. இவை பொருள் அடிப்படையில் பெரும்பாலும் மாறுதல் பெறுவதில்லை.  
இப்படி ஊர்ப் பெயர்களில் பல வடிவங்கள் கிடைக்கின்றன.  
1. இருப்பு
1. ஊர்
1. கல்
1. காலனி
1. கிராமம்
1. குடி
1. குப்பம்
1. குறிச்சி
1. கோம்பை
1. சாலை
1. சேரி
1. நகர்
1. நகரம்
1. நத்தம்
1. பட்டணம்
1. பதி
1. பாக்கம்
1. பாடி
1. புஞ்சை
1. புரம்
1. புரி
1. பூண்டி
1. மங்கலம்
1. மேடு
1. வலசை
1. வனம்
1. வாடி
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### இருப்பு

இவ்விடம் இருப்பு என்ற பொருளில் வழங்கியிருக்கிறது.  
மதுரை மாவட்டத்திலிருக்கும் வாடிப்பட்டி ஊராட்சி ஒன்றியத்திலுள்ள ஒரு ஊர் பெயர் கச்சிராயிருப்பு.  
ஊர்களைக் குறித்திடும் "இருக்கை" என்ற வடிவம் 11 ஆம் நூற்றாண்டில் வழக்கில் இருந்திருக்கிறது. கரை இருக்கை, காஞை இருக்கை போன்ற ஊர்கள் அக்காலத்தில் இருந்திருக்கின்றன. இவ்வடிவமே இருப்பு என்று ஆகியிருக்கலாம்.  
இதைத் தவிர குடியிருப்பு என்ற ஒரு கூட்டு வடிவமும் வழங்கி வருகின்றது. குடி, இருப்பு எனும் ஒரே பொருளைத்தரும் இரு சொற்கள் இணைந்த ஒரு பொருட் பன்மொழி குடியிருப்பு ஆகும். குடிகளின் இருப்பிடம் என்றும் இதற்குப் பொருள் கொள்ளலாம். காலனி (Colony) என்ற ஆங்கிலச் சொல்லின் தமிழாக்கமாகவும் இவ்வடிவம் வழங்குகின்றது.  
எடு: பூலாங்குடியிருப்பு  
(திருநெல்வேலி மாவட்டத்தில் இருக்கும் செங்கோட்டை (நகரம்) அருகில் உள்ள ஒரு ஊர் பெயர் பூலாங்குடியிருப்பு)
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### ஊர்

ஊர் என்பது மக்களின் குடியிருப்பினைச் சுட்டும் தொன்மை வடிவமாகும். தொல்காப்பியம் மற்றும் சங்க நூல்களில் "ஊர்" என்ற சொல் பல இடங்களில் கையாளப்பட்டுள்ளது. மருதநிலம் சார்ந்துள்ள இடத்தை ஊர் என்ற சொல்லால் குறிபிட்டு வந்தனர்.
- அகூர் = அழகு + ஊர் =அழகு நிறைந்த ஊர்
- ஆசு +ஊர் = ஆசூர் = குற்றமில்லாத ஊர்
- ஆத்தூர் = ஆற்று + ஊர்
- எந்தூர் = ஏந்து + ஊர்
- எரையனுரர் = ஏரையான் + ஊர்
- ஏவளுர் = ஏவள் + ஊர்
- கர்ணாவூர் = கர்ணன் + ஆவூர்
- கருப்பூர் = கருப்பு + ஊர்
- கீழ் சித்தாமூர் = கீழ் + சின்ன + ஆமூர்
- கீழ்கூடலூர் = கீழ் + கூடல் + ஊர்
- கீழ்சேவூர் = கீழ் + செம்மை + ஊர்
- குளத்தூர் = குளம் + ஊர் (அத்து) சாரியை
- குறள் + ஊர் =கொரளுர்
- சாத்தனூர் = சாத்தன் + ஊர்
- சிங்கனூர் = சிங்கன் + ஊர்
- செண்டு + ஊர் =செண்டூர்
- தேவன் + ஊர் = தீவனூர், தேவர்கள் வந்து தங்கும் ஊர்
- நல்லாத்தூர் = நல் + ஆற்று + ஊர்
- நல்லூர் = நன்மை + ஊர்
- நன்மை + ஆம் + ஊர் = நல்லாமூர்
- நெடிமொழியன் ஊர் = நெடிமோழியனூர்
- பாதி + இரா + புலி + ஊர் =பாதி இரவில் புலி புகுந்த ஊர் + பாதிராப்புலியூர்
- புலியூர் = புலி + ஊர்
- புளியனூர் = புளியன் + ஊர்
- மலையனூர் = மலையன் + ஊர்
- மானூர் =மான் + ஊர்
- முன்னூர் = முன் + ஊர்
- மேலாதனூர் = மேல் + ஆதன் + ஊர்
- ராயநல்லூர் = ராயன் + நன்மை + ஊர்
- கல்லல் = கல் + அல் = கல்லல்
- வெளியன் + ஊர் = வெளியனூர்  
சங்கப்பாடல்களிலிருந்தும் கொளு அல்லது பதிகக் குறிப்புகளிலிருந்தும் கிடைக்கின்ற ஊர்ப் பெயர்களில் பெரும்பான்மையானவை "ஊர்" என்றே முடிகின்றன.  
தமிழ் பிராமிக் கல்வெட்டுக்களிலும் "ஊர்" என்று முடியும் ஊர்கள் காணப்படுகின்றன  
"ஊர்தல்" எனும் வினையினால் "ஊர்" என்ற சொல் தோன்றியது. சிறிது சிறிதாக ஊர்ந்து பரவும் தன்மையினால் ஊரென்பது முதனிலைத் தொழிலாகு பெயராகும் என்று ஞா.தேவநேயன் கருதுகிறார். இக்கருத்தில் இச்சொல்லை அணுகினால் மக்களின் குடிப் பெயர்வுகளினால் புதிதுபுதிதாக ஊர்கள் உண்டாகின.  
தொன்மைக் குடிகளின் குடியிருப்புக்கள் குடிகளின் பெயரையேக் கொண்டிருக்கும். குடிகளின் குடிப்பெயர்வு மாற்றங்களுக்கேற்ப இக்குடியிருப்புக்களும் இயங்கிக் கொண்டிருக்கும். இங்கு ஊர்ப்பெயர் என்பது இயல்பான ஊரைக் குறிப்பிடாமல் மக்களின் ஒட்டுமொத்தமான தொகுதியினைக் குறிக்கும்" ஊர் என்பது இயங்கிக் கொண்டிருப்பது என்னும் கருத்துடன் இக்கருத்து பொருந்துவதைக் காணலாம்.  
"ஊர்" என்ற பொதுக்கூற்று வடிவம் திராவிட மொழிகள் பலவற்றிலும் சிற்றூர் என்ற பொருளில் வழங்கி வருகின்றது.  
ஊர் என்ற வடிவம் திராவிட மொழிகள் வழங்கும் இடங்களிலெல்லாம் காணப்படுகின்றது. இப்பகுதிகளில் "ஊர்" என்ற வடிவத்தின் அடிப்படையில் உண்டாகியுள்ள ஊர்ப் பெயர்களை ஆராய்வதன்வழி திராவிட மக்களின் குடியேற்றத்தை அறியலாம்" என்கிறார் டி.பாலகிருஷ்ணன் நாயர்.  
குறிஞ்சி , முல்லை , மருதம் , நெய்தல் , பாலை எனும் ஐவகை நிலங்களிலுள்ள மக்கள் குடியிருப்புக்கள் எவ்வெவ்வாறு அழைக்கப்பட்டன என்பதனைத் தொல்காப்பிய உரையாசிரியர்கள் குறிப்பிடும் பொழுது மருத நிலத்துக் குடியிருப்புக்கள் "ஊர்" என்று அழைக்கப்பட்டன என்கின்றனர். ஆனால் இவ்வரையறை சங்கவிலக்கியத்தில் பெரும்பாலும் தெளிவாக உருப்பெறவில்லை என்கிறார் கி.நாச்சிமுத்து.  
"ஊர்" என்ற இப்பொதுக்கூற்றின் கூட்டு வடிவங்களான புத்தூர், புதூர், முத்தூர், நல்லூர் என்பனவும் ஊர்ப்பெயர்களின் பொதுக்கூற்று வடிவங்களாக வழங்கி வருகின்றன.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### கல்

கல் என்பதை குன்றைக் குறிப்பிடவும் பயன்படுத்தினர். கல்லின் அமைப்பைக் கொண்டு ஊர்களுக்குப் பெயர் வைத்தனர்.
எடுத்துக்காட்டாக;
- நன்முக்கல்
- நாமக்கல்
- பழமுக்கல்
- பெருமுக்கல்
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### காலனி

குடியிருப்பு என்ற பொருள்படும் ஆங்கிலச் சொல் காலனி ஆகும். இவ்வடிவம் அப்படியே தற்சமமாகத் தமிழில் வழங்கி வருகின்றது. கடந்த ஒரு நூற்றாண்டு காலமாகத் தமிழ் நாட்டில் வழங்கி வரும் வடிவம் இது. ஊரையடுத்து ஏற்படும் குடியிருப்புகள் இப்போது காலனி எனப்படுகின்றன.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### கிராமம்

சிற்றூர் எனப் பொருள்படும் சமஸ்கிருதச் சொல் கிராமம் ஆகும். சிற்றூரென்ற பொருளை இச்சொல் உணர்த்தினும் ஊர்ப்பெயருடன் இணைந்து வழங்கி வரவில்லை. காந்தியின் பெயரில் ஊரொன்றை 1947-ல் உருவாக்கிய போது அதற்கு காந்தி கிராமம் என்று பெயர் சூட்டப்பட்டிருக்கிறது.  
"சாலிக்கிராமம்" என்ற ஊர் தற்போது சென்னை நகரின் ஒரு பகுதியாகவுள்ளது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### குடி

மக்களின் உட்குழுக்களைச் சுட்டிய "குடி" என்ற வடிவம், மக்களின் இருப்பிடங்களையும் சங்ககாலத்தில் சுட்டியிருக்கின்றது. சங்ககால ஊர்ப்பெயர்களில் பல "குடி" என்று முடிகின்றன.  
உதாரணமாக சில ஊர்கள்: உத்தங்குடி, சாத்தங்குடி
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### குப்பம்

கூட்டமாகச் சேர்ந்து வாழுமிடம் குப்பம். சமுதாயத்தில் பின்தங்கிய,பொருளாதரத்தில் பின்தங்கிய மக்கள் வாழுமிடமாகக் குப்பம் அமைந்துள்ளது.
1)அங்க்காணிக் குப்பம் 5)ஆதிக்குப்பம்
2)அரியாங்குப்பம் 6)மேல்போடிக் குப்பம்
3)பெலாக் குப்பம் 7)சிங்காணிக் குப்பம்
4)ஆலங்குப்பம் 8)செட்டிக் குப்பம்
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### குறிச்சி

குறிஞ்சி நிலத்து ஊர்கள் குறிச்சி எனப்பட்டன.ஆனால் சமவெளிப் பகுதிகளில் உள்ள ஊர்களும் குறிச்சி எனப்படுகின்றன.  
எடுத்துக்காட்டு: பேளுக்குறிச்சி, முள்ளுக்குறிச்சி
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### கோம்பை

மலையடிவாரத்து ஊர்கள் "கோம்பை" எனப்படுகின்றன. சிற்றூர் எனப் பொருள்படும் "கோம்பு" என்ற கன்னடச் சொல்லிம் அடிப்படையில் இச்சொல் தோன்றியிருக்கிறது. இப்பொதுக்கூறு உள்ள ஊர்களில் கன்னட மக்கள் வாழ்ந்து வருவது இக்கருத்துக்கு அரணாக உள்ளது.  
உதாரணமாக சில ஊர்கள்: தேனி மாவட்டத்திலுள்ள கோம்பை , புள்ளிமான் கோம்பை
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### சாலை

சாலையின் அருகில் அமைந்த ஊர் சாலை.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### சேரி

மக்கள் சேர்ந்து வாழுமிடம் "சேரி" எனக் காரணப்பெயராக வழங்கியிருக்கிறது. இச்சொல் தொல்காப்பியத்திலும் சங்க இலக்கியங்களிலும் பயின்று வந்துள்ளது. முல்லை நிலத்து ஊர்கள் சேரி எனப்பட்டன என்கிறார் நச்சினார்க்கினியர். ஆனால் ஊரின் புறத்தே உள்ள குடியிருப்புகளையும் சுட்டி வழங்கியிருக்கின்றது. பார்ப்பனச் சேரி, இடையச்சேரி என்றார் போல மக்கட் பிரிவினரின் பெயர்களுடனும் சேர்ந்து சங்க இலக்கியத்திலும் வழங்கியிருக்கின்றது.  
இப்பொதுக்கூறு இந்நாளில் தாழ்த்தப்பட்டவர் என்று அழைக்கப்பெறும் பறையர், சக்கிலியர் முதலான சாதியினரின் குடியிருப்பிடங்களைக் குறிக்கின்றது. ஆனால் பழந்தமிழில் அவ்வாறு வழங்கவில்லை. என்கிறார் சின்.கோதில்மொழியன். எனினும் 10 ஆம் நூற்றாண்டில் தீண்டாச்சேரி, பறையர்சேரி போன்ற இருப்பிடங்கள் குறிப்பிடப்படுகின்றன. ஊரின் புறத்தே உள்ள குடியிருப்புக்கள் இவ்வாறு கல்வெட்டுக்களில் குறிப்பிடப்பட்டுள்ளன.  
குளம், நீர்நிலை என்ற பொருள்படும் "செருவு" என்ற தெலுங்குச் சொல் சில இடங்களில் "சேரி" என்று மாறியிருக்கின்றது. இவ்விடங்களில் தெலுங்குச் சொற்களுடன் இணைந்து "சேரி" வந்துள்ளது.  
உதாரணமாக; தேனி மாவட்டத்திலுள்ள சிந்தலச்சேரி, தாடிச்சேரி -இவை முறையே தமிழில் புளியங்குளம், பனைக்குளம் என்று பொருள்படுகின்றன.  
"பச்சேரி" என்ற கூட்டு வடிவமும் சில ஊர்களுக்கு வழங்கி வருகின்றது. பள்ளச்சேரி எனபதே "பச்சேரி" என்று திரிந்திருக்கின்றது. பள்ளர்கள் பள்ளச்சேரி என்னும் பெயரில் குடியிருந்ததாக எட்கர் தர்ஸ்டன் குறிப்பிடுகிறார். திருநெல்வேலி மாவட்டத்தில் பள்ளர் சாதியினர் குடியிருப்புகள் "பச்சேரி" என்று அழைக்கப்படுகின்றன.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### நகரம்

பேரூர் எனும் பொருளில் நகரம் வழங்கி வருகின்றது. இடைக்காலத்தில் வணிகர்களின் அவை "நகரம்" என்று அழைக்கப்பட்டிருக்கிறது. 14, 15 ஆம் நூற்றாண்டுகளில் தெலுங்கு மக்களின் குடியேற்றம் மதுரை மாவட்டப் பகுதிகளில் நிகழ்ந்த பொழுது, விஜயநகரப் பேரரசின் தலைநகரான விஜயநகரம், வித்யாநகரம் போன்று தாம் குடியேறிய இடத்திற்கும் தெலுங்கு மக்கள் "நகரம்" என்று பெயரிட்டிருக்கிறார்கள்.  
உதாரணமாக: தேனி மாவட்டத்திலுள்ள அல்லிநகரம், கோவிந்தநகரம். -இங்கு தெலுங்கு பேசும் மக்கள் அதிகளவில் உள்ளனர்.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### நகர்

நகர் எனும் இவ்வடிவம் பெரிய ஊர் என்பதைக் குறிக்கப் பயன்பட்டு வரும் தொன்மையான வடிவம் ஆகும். இவ்வடிவம் சங்க இலக்கியத்தில் பயன்படுத்தப்பட்டுள்ளது. ஆனால் இப்பொழுது புதிதாக ஊர்களின் அருகில் உருவாக்கப்படும் குடியிருப்புக்களுக்கு "நகர்" என்ற பொதுக்கூற்றுடன் இணைந்த சிறப்புக் கூற்று வடிவங்கள் சூட்டப்படுகின்றன. பொருண்மையளவில் இவ்வடிவம் மாற்றம் பெற்றுள்ளது.  
பழனி மாநகர் (சாணா) என்ற ஊர்ப்பெயரில் "மாநகர்" என்ற கூட்டு வடிவம் வந்துள்ளது. பெருமை கருதி, "மா" என்ற அடைமொழி நகருடன் சேர்க்கப்பட்டுள்ளது. "மாநகர்" என்று ஊர்களைக் குறிப்பிடும் வழக்கம் பிற்காலப் பாண்டியர் காலத்தில் இருந்திருக்கிறது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### நத்தம்

"நத்தம்" என்பது ஓர் ஊர் இருந்து, அழிந்துபட்ட இடத்தைக் குறிப்பிட வழங்கி வரும் சொல்லாகும். நத்தம், நத்தமேடு, நத்தத்துமேடு என்று அவை சொல்லப்படுகின்றன. முன்பு ஊர் இருந்து அழிந்த இடத்தில், மீண்டும் ஊர் உண்டாகும் பொழுது அவ்வூர்ப்பெயரின் பொதுக்கூறாகவோ, சிறப்புக்கூறாகவோ, "நத்தம்" அமைகின்றது. "நத்தம், புறம்போக்கு" என்பது தமிழ்நாடு அரசின் வருவாய்த்துறை வழக்காக உள்ளது. குடியிருப்பு இருந்து அழிந்து வெறுமனே கிடக்கும் நிலம் "நத்தம்" என்றும் குடியிருப்பில்லாத, எவருக்கும் உரிமையில்லாத இடம் "புறம்போக்கு" என்றும் இதன்வழி குறிப்பிடப்படுகிறது. நத்துதல் (கெடுதல்) என்னும் வினையடிப்படையில் இச்சொல் தோன்றியிருக்கலாம். 16 ஆம் நூற்றாண்டிலேயே இச்சொல் ஊரைக் குறிக்கும் அளவில் பொருள் மாற்றம் பெற்றிருக்கிறது.  
"வடபுலத்தார் நத்தம் வளர"  
என்னும் மீனாட்சியம்மை பிள்ளைத்தமிழ் அடிகளுள் "நத்தம்" என்ற சொல் இப்பொருளில் வந்துள்ளது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### பட்டணம்

பேரூர் என்ற பொருள் இருந்தாலும், உண்மையில் இன்று சிற்றூர்களே "பட்டணம்" எனப் பெயர் பெற்றுள்ளன. நெய்தல் நிலத்து ஊர்கள் "பட்டினம்" எனப்படுமென்று தொல்காப்பிய உரையாசிரியர்கள் குறிப்பிடுகின்றனர். ஆனால் இவ்வரையறை சங்கவிலக்கியத்தில் பெரும்பாலும் தெளிவாக உருப்பெறவில்லை என்கிறார் கி.நாச்சிமுத்து. இவ்வடிவமே காலப்போக்கில் பட்டணம் என்று சொல் நிலையிலும், பொருள் நிலையிலும் மாறியிருக்கிறது. ஊர்களைக் குறிப்பிடும் பொதுக்கூறாகப் பிற்காலப் பாண்டியர் காலத்தில், "பட்டணம்" பயன்பட்டிருக்கிறது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### பதி

மக்கள் வாழ்விடம், உறைவிடம் "பதி" எனப்பட்டது. "பதியெழுவறியாப் பழங்குடிகள்" என்று சிலப்பதிகாரத்தில் இவ்வடிவம் வந்துள்ளது. இவ்வடிவம் அருகியே வந்துள்ளது.  
"திருப்பதி" என்ற கூட்டு வடிவமும் வழங்கி வருகின்றது. வைணவத் தலங்களைத் திருப்பதிகள் எனக் குறிப்பிடும் வழக்கத்தையொட்டி பெயரிடப்பட்டுள்ளது.  
உதாரணமாக; மதுரை மாவட்டத்திலுள்ள அப்பன் திருப்பதி என்ற ஊரைச் சொல்லலாம்.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### பாக்கம்

கடற்கரைக்குப் பக்கத்திலுள்ள ஊர்களைப் பாக்கம் என அழைத்தனர். ஆனால் ஊர் என்பது போலவே பாக்கம் என்றும் வழங்குகின்றனர்.
1)ஆலப்பாக்கம் 8)கவேரிபாக்கம்
2)புதுப்பாக்கம் 9)வடகொடிபாக்கம்
3)நாகல்பாக்கம் 10)எலவளப் பாக்கம்
4)கல்பாக்கம் 11)மேல்பாக்கம்
5)செம்பாக்கம் 12)மாம்பாக்கம்
6)ஏப்பாக்கம் 13)அவரப்பாக்கம்
7) அம்மணம்பாக்கம் 14)கருவம்பாக்கம்  
ஆல், ஆத்தி, மா, கடவம், நாகல் ஆகிய மரங்களைக் கொண்டு, ஊருக்குப் பெயர் வைத்துள்ளனர். சமணர்கள், செல்வாக்கால், பெற்ற பெயர் அம்மணம்பாக்கம். அவரைக் கொடியை வைத்து, அவரைப்பாக்கம் அமைதுள்ளது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### பாடி

ஊர்களைக் குறிப்பிட வழங்கிவரும் தொன்மையான வடிவங்களுள் ஒன்று "பாடி" என்பதாகும். இது சங்க இலக்கியத்தில் பயன்படுத்தப்பட்டுள்ளது. தொல்காப்பிய உரையாசிரியர்கள், முல்லை நிலத்து ஊர்கள் "பாடி" எனப்பட்டன. என்கின்றனர். இவ்வரன்முறை பெரும்பாலும் தொடர்ந்து இருந்திருக்கிறது. "பாடி" என்ற பொதுக் கூறு பெற்று முடியும் ஊர்கள் இன்றும் காடு சார்ந்த பகுதிகளிலேயே உள்ளன. எடுத்துக்காட்டாக சில பாடிகள்; விளங்கம்பாடி. சிறுவாடி
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### புரம்

குடியிருப்பினைக் குறித்து வரும் சொல் சம்ஸ்கிருதச் சொல் "புரம்" ஆகும். நாட்டின் தலைநகர் "புரம்" எனப்பட்டதாகச் சூடாமணி நிகண்டு கூறுகின்றது.  
சிங்கபுரம், கபிலபுரம் என்ற இரண்டு ஊர்களைச் சிலப்பதிகாரம் சுட்டுகிறது. இவை பிற நாட்டு நகரங்களாகும். தமிழ்நாட்டில் "புரம்" என்ற பெயரில் நகரங்கள் எதுவும் அக்காலத்தில் காணப்படவில்லை. இடைக்காலத்தில் "புரம்" எனும் பெயரில் ஊர்கள் இருந்துள்ளன. இவை வணிகர்களின் குடியிருப்புகளைக் குறித்து அமைந்துள்ளன. தாதாபுரம் என்ற ஊர் இராஜராசோழன் பெயரால் ஏற்பட்ட ஊர் ஆகும். இராஜராஜபுரமே நாளடைவில் தாதாபுரம் என மருவியது என்பார் முத்து எத்திராசன் அவர்கள். விட்லாபுரம், கிராண்டிபுரம், வைரபுரம் போன்ற பெயரில் ஊர்களும் உள்ளன.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### புரி

"புரம்" என்ற பொதுக்கூற்றின் பொருளையே இவ்வடிவமும் கொண்டிருக்கின்றது. இவ்வடிவம் பெரிய ஊர்களையும் இராசதானிகளையும் குறித்து வருமென்று அகராதியும் சூடாமணி நிகண்டும் குறிப்பிட்டாலும், இது சாதாரண ஊர்களின் பெயரில்தான் வந்துள்ளது. இதன் வருகை "புரம்" என்ற வடிவத்துடன் ஒப்பிடும் பொழுது மிகவும் குறைவாகும்.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### புஞ்சை

புன்செய் நிலங்கள் நிறைந்த இடம். எடுத்துக்காட்டு காட்டுப் புஞ்சை
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### பூண்டி

குடியிருப்பிடம் "பூண்டி" எனப்படுகிறது. "சூழ்ந்து கொள்ளுதல்" என்னும் வினையடிப்படையில் இச்சொல் தோன்றியிருக்கிறது. கி.பி. 9 ஆம் நூற்றாண்டில் "பூண்டி" என்ற வழக்கு இருந்திருப்பதை, "முடுகு நாறிய வடுகர் வாழ் முருகன் பூண்டி" என்னும் சுந்தரரின் பாடலடிகள் உணர்த்துகின்றன. சிற்றூர்களைக் குறிப்பிடும் பல சொற்களில் பூண்டி என்பதுவும் ஒன்றெனச் சூடாமணி நிகண்டும் சேந்தன் திவாகரமும் குறிப்பிடுகின்றன.  
பொதுக்கூற்று வடிவமாக மட்டுமின்றித் தனி ஊர்ப்பெயராகவும் "பூண்டி" வழங்குகின்றது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### மங்கலம்

"மங்கலம்" என்பது தூய்மை, நிறைவு போன்ற பொருள்களில் வழங்கி, மக்களின் குடியிருப்பினையும் குறிக்கத் தொடங்கியது. "மங்கலம் என்ப மனைமாட்சி" என்பது குறள். இச்சொல் சங்க காலத்திலேயே ஊர்ப்பெயர்களுடன் இணைந்து வந்துள்ளது. கிள்ளிமங்கலம், கொடிமங்கலம் என்னும் ஊர்கள் சங்ககாலத்தில் இருந்திருக்கின்றன.  
மக்கள் குடியிருப்பினைக் குறித்தாலும், இடைக்காலத்தில் சிறப்பாகப் பார்ப்பனர்களின் குடியிருப்புக்களே "மங்கலம்" என்று குறிக்கப்பட்டன. அக்கால அரசர்கள் பார்ப்பனர்களுக்கு நிலங்களைக் கொடையாகத் தரும்பொழுது தம் பெயர் விளங்கத் தம் பெயருடன் "சதுர்வேதி மங்கலம்" என்பதனை இணைத்துப் பெயர் சூட்டி ஊரமைத்துத் தந்திருக்கின்றனர். இவ்வடிவத்தின் முற்பகுதியாகிய சதுர்வேதி காலப்போக்கில் மறைந்தது. இருக்கு முதலான நான்கு வேதங்களைக் கற்ற பார்ப்பனர் சதுர்வேதி எனப்பட்டார்.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### மேடு

மேட்டுப் பாங்கான இடத்திற்கு மேடு எனப் பெயர் வந்துள்ளது. எடுத்துக்காட்டு; அணைமேடு, ஈச்சேரி மேடு, கூனிமேடு,
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### வலசு

குடியிருப்பிடத்தைக் குறித்து வரும் சொல் "வலசு" ஆகும். இவ்வடிவம் அண்மைக் காலத்தில் ஏற்பட்டிருக்கிறது.  
கோயம்புத்தூர், ஈரோடு மாவட்டப் பகுதிகளில் "வலசு" என்ற வடிவம் வழங்கி வருகின்றது. இப்பகுதி மக்கள் அவரவர் தோட்டங்களில் வீடுகளைக் கட்டிக் கொண்டு தனித்தனியே வாழுமிடங்கள் "வலசு" எனப்படுகின்றன. இப்பழக்கத்தையொட்டி இப்பகுதிகளில் "வலசு" என்பது மிகுதியாக வழங்குகிறது. "வலசு" காலப்போக்கில் ஊராக வளர்ச்சியடையும் பொழுது ஊர்ப்பெயரில் "வலசு" நிலைத்து விடுகின்றது.  
"வலசை" என்ற வடிவமும் வழங்கி வருகின்றது. இடம்விட்டு இடம் பெயர்ந்து புதிதாகக் குடியேறும் இடங்களுக்கு "வலசை" என்று பெயரிடும் வழக்கம் 14 ஆம் நூற்றாண்டிற்குப் பின் (தெலுங்கு, கன்னட மக்களின் குடியேற்றத்திற்குப் பின்பு) வந்திருக்கிறது. வேற்றிடங்களுக்குக் குடிபோவதை "வலசை" என்று அகராதி குறிப்பிடுகின்றது.
# ஊர்ப் பெயரின் பொதுக்கூற்று வடிவங்கள்

## பொதுக்கூறின் வகைகள்

### குடியிருப்பிடங்களை நேரடியாகச் சுட்டுவன

#### வனம்

திந்திரி = புளியமரம், வனம் = காடு. புளியமரங்கள் நிறைந்த ஊராகையால் திந்திரிவனம், திண்டிவனம் எனப் பெயர் வந்தது.